钦定古今图书集成/明伦汇编/氏族典/第138卷 > 《廖用贤尚友录》 > 殷丹
## 钦定古今图书集成/明伦汇编/氏族典/第138卷 > 《廖用贤尚友录》 > 殷丹

按《后汉书孟尝传》：“尝，会稽上虞人，仕郡为户曹史。上
虞有寡妇，至孝养姑。姑年老寿终，夫女弟先怀嫌忌，
乃诬妇厌苦供养，加鸩其母，列讼县庭，郡不加寻察，
遂结竟其罪。尝先知枉状，备言之于太守，太守不为
理，妇竟冤死。自是郡中连旱二年。太守殷丹到官，访
问其故，尝具陈寡妇冤诬之事，宜戮讼者，以谢冤魂。”
丹从之，即刑讼女而祭妇墓，天应澍雨，谷稼以登。